Probiotikët janë të dobishëm si për të rriturit ashtu edhe për fëmijët. Nëse mjeku ka zgjedhur ta trajtojë problemin shëndetësor të fëmijës tuaj me antibiotikë ju sugjerojmë ta shoqëroni trajtimin me probiotikë. Marrja e një probiotiku mund të ndihmojë në shkurtimin e simptomave të infeksionit që po kalon vogëlushi. Probiotikët mund të përdoren gjithashtu për të ndihmuar në lehtësimin e problemeve si kapsllëku, refluksi gastrik, diarreja, gazrat në bark dhe ekzema tek fëmijët. Përfshirja e probiotikëve në dietën e fëmijës suaj përmes ushqimit është një mënyrë e sigurt e marrjes së tyre. Ushqimet si kosi dhe gjiza janë shpesh pjesë e një diete të ekuilibruar dhe mund të shtojnë mikroorganizma të mirë pa shumë rrezik. Ekzistojnë suplemente të pasura me probiotikë të krijuara posaçërisht për foshnjet dhe fëmijët. Megjithatë, është e rëndësishme të flisni me pediatrin e fëmijës tuaj përpara se t’i jepni ndonjë shtesë probiotike ose të ndryshoni dietën e fëmijës për të përfshirë ushqime të pasura me probiotikë.